ФК Вест Хэм Юнайтэд

**«Вест Хэм Юнайтэд»** () — англійскі футбольны клуб з Лондана. У цяперашні час выступае ў Прэм’ер-лізе.

## Гісторыя 
### XIX стагоддзе. Раннія гады 
Футбольны клуб «Вест Хэм» пачаў сваё існаванне ў 1895 годзе, але пад іншай назвай. Тады каманду менавалі «Thames Ironworks F.C.». Малады клуб стаў гуляць у Лізе Лондана праз год пасля свайго стварэння, і ў наступным сезоне выйграў турнір. Затым ён уступіў у Другі Дывізіён Паўднёвай Лігі. «Малатабойцы» святкавалі поспех у першым сваім сезоне ў новым турніры. У 1900 годзе клуб змяніў назву і стаў менавацца «West Ham United F.C.». Гэтую назву каманда захавала і па гэты дзень.

### XX стагоддзе 
У 1923 годзе каманда гуляла ў фінале Кубка Англіі. «Вест Хэму» так-сяк атрымоўвалася трымацца на плаву ў Першым Дывізіёне, але ў 1932 годзе клуб вылецеў у Другі Дывізіён і знаходзіўся там даволі доўга — чвэрць стагоддзя.

У 1950-я гады стагоддзя каманда стала прагрэсаваць. Прыйшоў новы трэнер: Тэд Фентан, які развіваў таленты маладых гульцоў, што неўзабаве прынесла адчувальны вынік. Ён складаўся і ў тым, што ў 1958 годзе «малатабойцы» ізноў увайшлі ў Першы дывізіён, выйграўшы чэмпіянат Другога Дывізіёна.

У 1961 годзе ў «Вест Хэме» змяніўся трэнер. На месца Тэда Фентана прыйшоў Рон Грынвуд. Ён выкарыстаў распачынанні папярэдняга трэнера ў плане маладых гульцоў. У дадатак ён набыў некалькі нядрэнных футбалістаў і змяніў схему гульні. Усё гэта прынесла поспех камандзе Грынвуда — перамогу ў Кубку Англіі над «Прэстанам» 3:2. Але яшчэ ў паўфінале малатабойцам атрымалі перамогу над «Манчэстэр Юнайтэд». На гэтым каманда не спынілася. Неўзабаве «Вест Хэм» атрымаў сваю першую буйную перамогу на еўрапейскай арэне, абгуляўшы ў фінале Кубка кубкаў клуб «Мюнхен 1860».

Да 1970-х гадоў сышлі некалькі вядучых гульцоў, а таксама і Грынвуд. Новым трэнерам стаў Джон Лаял. З камандай Лаял выйграў Кубак Англіі ў 1975 годзе. А ў 1976 годзе «Вест Хэм» мог паўтарыць свой еўрапейскі поспех і выйграць Кубак кубкаў у другі раз, але пацярпеў няўдачу, у фінале прайграўшы бельгійскаму «Андэрлехту». Далей становішча пагоршылася — каманда выляцела ў Другі Дывізіён у 1978 годзе.

Праз тры гады клуб вярнуўся, прычым у 1980 годзе «Вест Хэм» у трэці раз за сваю гісторыю выйграў Кубак Англіі, а ў 1981 годзе быў блізкі да выйгрышу Кубка лігі, але саступіў «Ліверпулу». Неўзабаве каманда заняла трэцяе месца ў Першым Дывізіёне, што з’яўляецца для яе найлепшым вынікам і па гэты дзень. У 1989 годзе «Вест Хэм» ізноў апусціўся ў ніжні па ўзроўні Дывізіён, праз два гады ён вярнуўся, але ў 1992 годзе рушыла ўслед чарговае паніжэнне ў класе.

У пачатку 1990-х да трэнера Білі Бондса далучыўся Гары Рэднап. Клуб адразу ж вярнуўся ў нядаўна створаную Прэм’ер-лігу. Неўзабаве Рэднап застаўся адзін. Пры ім каманда трымалася ў Прэм’ер-лізе, а ў 1999 годзе выйграла Кубак Інтэртота.

## Дасягненні 
* **Кубак Англіі**: 1964, 1975, 1980
* **Кубак уладальнікаў кубкаў**: 1965
* **Ліга канферэнцый**: 2023
* **Кубак Інтэртота**: 1999

## Склад 
*Станам на люты 2024 года.*

*Нумар 6 назаўсёды замацаваны за Бобі Мурам*

## Вядомыя гульцы 
*  Глен Джонсан
*  Пол Інс
*  Майкл Карык
*  Джо Коўл
*  Фрэнк Лэмпард
*  Бобі Мур
*  Сцюарт Пірс
*  Брайн Робсан
*  Рыа Фердынанд
*  Тэдзі Шэрынгем
*  Хаўер Маскерана
*  Карлас Тэвес
*  Паала Дзі Каніа

## Галоўныя трэнеры 
* 1901—1932  Сід Кінг
* 1932—1950  Чарлі Пэйнтэр
* 1950—1961  Тэд Фентан
* 1961—1974  Рон Грынвуд
* 1974—1989  Джон Лаял
* 1989—1990  Лоу Макеры
* 1990—1994  Білі Бондз
* 1994—2001  Гары Рэднап
* 2001—2003  Глен Рэдэр
* 2003—2006  Элан Пардзью
* 2006—2008  Элан Кэрбышлі
* 2008—2010  Джанфранка Дзола
* 2010—2011  Аўрам Грант
* 2011—2015  Сэм Элардайс
* 2015—2017  Славен Біліч
* 2017—2018  Дэвід Моес
* 2018—2019  Мануэль Пелегрыні
* з 2019  Дэвід Моес

## Крыніцы 
## Спасылкі 
* Афіцыйная старонка
* Сайт фанатаў «Вест Хэм Юнайтэд» 

Вест Хэм Юнайтэд
Вест Хэм Юнайтэд
Вест Хэм Юнайтэд